als_Latn dik_Latn sna_Latn
Fituesi i katërfishtë i Indian Wells zvicerani Roger Federer avancoi pa hasur as më të voglën vështirësi në raundin e tretë të turneut kalifornian pasi mposhti 2-0 me sete argjentinasin Diego Schwartzman.
Numri 2 i Botës ja doli ta thyente në shërbim kundërshtarin e tij që në game-in e tretë duke fituar setin e parë me rezultatin 6-4. Federer mbylli përfundimisht llogaritë me Schwartzman në 1 orë 3 minuta lojë pasi arriti ta fitonte pa derdhur shumë djersë setin e dytë me shifrat 6-2 dhe gjithë ndeshjen 2-0.
Me të njëjtin rezultat triumfoi edhe spanjolli Rafael Nadal përballë kundërshtarit të tij holandezit Igor Sijsling me ndryshimin e vetëm se Rafa qëndroi 11 minuta më shumë në fushë se Federer. Numri 3 i Botës fitoi setin e parë 6-4 ndërsa të dytin 6-2 duke mbyllur gjithçka në 1 orë 14 minuta lojë.
Një fitore të lehtë siguroi edhe Thomas Berdych. Tenisti cek kaloi ukrainasin Stakhovsky po 2-0 me sete 6-1 6-4 duke prerë një biletë për në ruandin e tretë të Indian Wells.
Surprizën e mbrëmjes e dhuroi zvicerani Stanislas Wawrinka i cili u eliminua nga holandezi Robin Hasse.
als_Latn als_Latn als_Latn als_Latn als_Latn